Komisijos Reglamentas (EB) Nr. 1461/96
1996 m. liepos 25 d.
dėl tarifinių kvotų atidarymo tam tikrų prekių, kurių kilmės šalis yra Lenkija, Rumunija, Bulgarija, Čekijos Respublika ir Slovakijos Respublika ir yra kurios pagamintos iš perdirbtų žemės ūkio produktų, išvardytų Tarybos direktyvos (EB) Nr. 3448/93 priede, importui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintomis prekėms [1], ypač į jo 7 straipsnio 2 punktą,
kadangi tarifinės kvotos, taikomos tam tikrų prekių, kurių kilmės šalis yra Lenkija, Rumunija, Bulgarija, Čekijos Respublika ir Slovakijos Respublika ir kurios yra pagamintos iš perdirbtų žemės ūkio produktų, išvardytų Reglamento (EB) Nr. 3448/93 priede, importui, atitinkančios žemės ūkio komponento sumažinimo reikalavimus, buvo atidarytos Komisijos reglamentu (EB) Nr. 478/96 [2], kuris iš dalies pakeičia Reglamentą (EB) Nr. 3238/94 [3];
kadangi Komisijos reglamentas (EB) Nr. 1460/96 [4] nustato Reglamento (EB) Nr. 3448/93 7 straipsnyje numatytos lengvatinės prekybos tvarkos, taikytinos tam tikroms iš perdirbtų žemės ūkio produktų pagamintoms prekėms, išsamias įgyvendinimo taisykles; kadangi šis reglamentas pakeičia ir panaikina Reglamentą (EB) Nr. 3238/94 ir Komisijos reglamentą (EB) Nr. 1294/94 [5], bet neatidaro tarifinių kvotų;
kadangi todėl kvotos, atidarytos Reglamentu (EB) Nr. 478/96, turėtų būti išlaikytos priimant specialius įstatymus;
kadangi šiame reglamente numatytos priemonės sutampa su Vadybos komiteto nuomone dėl horizontalių klausimų, susijusių su prekyba perdirbtais žemės ūkio produktais, neišvardytais II priede,
PRIĖMĖ ŠĮ REGLAMENTĄ:
1 straipsnis
Nuo 1996 m. sausio 1 d. iki gruodžio 31 d. prekėms, kurių kilmės šalis yra Lenkija, Rumunija, Bulgarija, Čekijos Respublika ir Slovakijos Respublika ir kurios yra išvardytos Reglamento (EB) Nr. 478/96 I, II, III, IV ir V prieduose, taikomi sumažinti žemės ūkio komponentai neviršijant metinių kvotų ir laikantis šiuose prieduose nustatytų sąlygų.
2 straipsnis
Prekių, patenkančių į KN kodą 19019091, kurioms taikomas sumažintas žemės ūkio komponentas, importui priskiriami toliau išvardyti numeriai:
- 09.5467 prekėms, kurių kilmės šalis Bulgarija,
- 09.5227 prekėms, kurių kilmės šalis Vengrija,
- 09.5417 prekėms, kurių kilmės šalis Čekijos Respublika,
- 09.5417 prekėms, kurių kilmės šalis Slovakijos Respublika.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiame leidinyje.
Jis taikomas nuo 1996 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimtas Briuselyje, 1996 m. liepos 25 d.